4. การประกอบธุรกิจแต่ละสายผลิตภัณฑ์

  บริษัทเป็นผู้ผลิต และ จำหน่ายแผ่นฟิล์ม PET ชนิดบาง ( Polyethylene Terephthalate
  Film หรือเรียกว่า PET Film) ชั้นนำของประเทศไทย
  เพื่อส่งออกไปจำหน่ายในต่างประเทศเป็นส่วนใหญ่ โดยส่วนใหญ่ เน้นลูกค้าที่ประกอบธุรกิจใน 3
  อุตสาหกรรมหลักคือ บรรจุภัณฑ์ อุตสาหกรรม และ อุปกรณ์ไฟฟ้า ซึ่งลูกค้าจะนำแผ่นฟิล์ม PET
  ชนิดบางของบริษัทไปเป็นส่วนประกอบในการผลิตผลิตภัณฑ์เพื่อจำหน่าย ให้แก่ผู้ใช้ต่อไป เช่น
  ซองบรรจุกาแฟ ชา ขนมขบเคี้ยว ซองบรรจุภัณฑ์สำหรับน้ำยาปรับผ้านุ่ม และผงซักฟอก
  ฉนวนหุ้มสายไฟฟ้า ตลอดจนแผ่นฟอยล์สีต่างๆ เป็นต้น

  4.1 ลักษณะของผลิตภัณฑ์

  บริษัทเป็นผู้ผลิต และ จำหน่ายแผ่นฟิล์ม PET ชนิดบาง และ มีความหนาของแผ่นฟิล์มตั้งแต่ 9-50
  ไมครอน โดยผลิตมาจากเม็ดพลาสติก PET หรือ PET Resin
  และสามารถนำไปใช้งานได้มากมาย แผ่นฟิล์ม PET ชนิดบางที่บริษัทผลิตได้
  แบ่งออกเป็นประเภทต่างๆได้ดังนี้

  ก. แผ่นฟิล์มใส (Transparent Film) มี 5 ประเภทคือ

-   แบบธรรมดา (Plain)

-   แบบมีพื้นผิวเป็นเงา (Corona)

-   แบบมีคุณสมบัติยึดติดแน่น (High adhesion films)

-   แบบใสพิเศษ (Ultra clear films)

-   แบบฟิล์มหลายชั้น (Co-extruded films)

ข. แผ่นฟิล์มเคลือบอลูมิเนียม (Metallized Film)

-   แผ่นฟิล์มกึ่งเคลือบ (มีความหนาทึบน้อย)

-   แผ่นฟิล์มที่มีความหนาทึบสูง ป้องกันการรั่วซึมหรือการมองทะลุ

ค. แผ่นฟิล์มคุณสมบัติพิเศษเฉพาะ

-   แผ่นฟิล์มที่บิดหรือเปลี่ยนรูปทรงได้

-   แผ่นฟิล์มที่กันไฟฟ้าสถิตย์

-   แผ่นฟิล์มที่ผนึกปิดด้วยความร้อน

-   แผ่นฟิล์มที่มีผิวด้าน ไม่เงา

-   แผ่นฟิล์มหนา

  ง. แผ่นฟิล์มเคลือบอัดขึ้นรูป

-   แผ่นฟิล์มร้อน PET ผิวมันเงา

-   แผ่นฟิล์มร้อน PET ผิวด้าน

-   แผ่นฟิล์มร้อน BOPP

-   แผ่นฟิล์มร้อนเคลือบอลูมิเนียม

  4.1.1 คุณสมบัติของแผ่นฟิล์ม PET

  แผ่นฟิล์ม PET มีลักษณะดังนี้

-   เป็นแผ่นใสบาง

-   แข็งแรงทนทาน

-   มีคุณสมบัติเป็นฉนวน

-   มีความเรียบและความเสียดทานน้อย

-   ทนทานต่อการฉีกขาดหรือกดกระแทก

-   รักษารูปทรงได้ดีในอุณหภูมิระดับต่างๆกัน

-   ทนทานต่อความชื้น สารหล่อลื่น และตัวทำละลายได้หลากหลายประเภท

-   สามารถป้องกันการซึมของก๊าซต่าง ๆได้ดี

  นอกจากนี้ แผ่นฟิล์ม PET ยังสามารถดัดแปลงให้มีความยืดหด ความใสความขุ่น หรือ สี รวมทั้ง
  ลักษณะผิวต่างๆกันสำหรับวัตถุประสงค์การใช้ที่แตกต่างกัน นอกจากนี้ ยังสามารถผ่านกระบวนการ
  ทางเคมีในขั้นตอนการผลิต เพื่อให้สามารถยึดติดแน่นกับสารเคลือบต่างๆได้
  (นอกเหนือไปจากการ ทำให้พื้นผิวเป็นเงา)

  4.1.2 ลักษณะการนำไปใช้งาน

  แผ่นฟิล์ม PET ชนิดบาง สามารถนำไปใช้งานได้ใน 3 อุตสาหกรรมหลักดังนี้

+---+------------+---+-----------------------------------------------------+
| 1 | บรรจุภัณฑ์(   | : | แผ่นฟิล์ม PET ชนิดบางประเภทแผ่นฟิล์มใสและ                  |
| . | Packaging) |   | แผ่นฟิล์มเคลือบอลูมิเนียม                                  |
|   |            |   |                                                     |
|   |            |   | สามารถนำไปใช้เป็นส่วน                                  |
|   |            |   | ประกอบชั้นนอกและชั้นกลางของซองบรรจุภัณฑ์                   |
|   |            |   |                                                     |
|   |            |   | ชนิดอ่อนได้ เช่น ซองบรรจุกาแฟ ซองขนมขบเคี้ยว               |
|   |            |   | ซองบรรจุน้ำยาปรับผ้า                                    |
|   |            |   |                                                     |
|   |            |   | นุ่มและผงซักฟอก เป็นต้น                                  |
+---+------------+---+-----------------------------------------------------+
| 2 | อุตสาหกรรม  | : | ใช้ทำแผ่นฟอยล์สีต่างๆ วัสดุหุ้มท่อในระบบปรับอากาศ              |
| . | (I         |   | งานพิมพ์ข้อความหรือ                                     |
|   | ndustrial) |   |                                                     |
|   |            |   | รูปภาพลงบนแผ่นฉลากหรือบัตรประจำตัว งานเคลือบผิววัสดุ         |
|   |            |   | (Lamination) เป็นต้น                                  |
+---+------------+---+-----------------------------------------------------+
| 3 | อ          | : | ใช้เป็นวัสดุหุ้มสายไฟ (Wire/Cable Wrap) แผ่นรองสวิตช์        |
| . | ุปกรณ์ไฟฟ้า(E |   | (Membrane Switches)                                 |
|   | lectrical) |   |                                                     |
|   |            |   | สายวงจรในคอมพิวเตอร์ (Flexible Printed Circuits)      |
|   |            |   | ตัวเก็บประจุไฟฟ้า                                       |
|   |            |   |                                                     |
|   |            |   | (Capacitors) และ ฉนวนหุ้มมอเตอร์ (Motor Insulation)    |
+---+------------+---+-----------------------------------------------------+

  รายได้จากการจำหน่ายแผ่นฟิล์ม (ทั้งแผ่นฟิล์มเรียบและแผ่นฟิล์มเคลือบอลูมิเนียม PET
  ตลอดจนแผ่น ฟิล์มเคลือบอัดขึ้นรูปและแผ่นฟิล์มเคลือบซิลิโคน)
  ของบริษัทแบ่งตามประเภทอุตสาหกรรมของลูกค้า
  (ตามงบการเงินเฉพาะบริษัทและตามงบการเงินรวม) ได้ดังนี้

  -------------------- ---------- -------- ---------- -------- ---------- --------
  งบเฉพาะบริษัท          2549-50             2550-51             2551-52    

  การใช้ผลิตภัณฑ์          ล้านบาท     %        ล้านบาท     %        ล้านบาท     %

  บรรจุภัณฑ์ (Packaging)  1,981.02   75.23    2,554.04   88.62    2,546.14   85.68

  อุตสาหกรรม            640.71     24.33    314.19     10.91    276.03     9.29
  (Industrial)                                                            

  อุปกรณ์ไฟฟ้า            11.49      0.44     13.68      0.47     2.24       0.08
  (Electrical)                                                            

  ชั้นฟิล์มอัดด้วยความร้อน    -          -        -          -        147.11     4.95
  (Thermal lamination)                                                    

  รวม                  2,633.22   100.00   2,881.91   100.00   2,971.52   100.00
  -------------------- ---------- -------- ---------- -------- ---------- --------

  -------------------- ---------- -------- ---------- -------- ---------- --------
  งบรวม                2549-50             2550-51             2551-52    

  การใช้ผลิตภัณฑ์          ล้านบาท     %        ล้านบาท     %        ล้านบาท     %

  บรรจุภัณฑ์ (Packaging)  3,206.12   68.93    4,112.56   77.47    5,090.00   76.46

  อุตสาหกรรม            1,245.28   26.77    1,054.36   19.86    1,005.05   15.10
  (Industrial)                                                            

  อุปกรณ์ไฟฟ้า            199.88     4.30     62.61      1.18     213.10     3.20
  (Electrical)                                                            

  ชั้นฟิล์มอัดด้วยความร้อน    -          0.00     79.16      1.49     125.48     1.88
  (Thermal lamination)                                                    

  แผ่นฟิล์มลอก (Release   -          0.00     -          0.00     223.52     3.36
  liners)                                                                 

  รวม                  4,651.28   100.00   5,308.68   100.00   6,657.15   100.00
  -------------------- ---------- -------- ---------- -------- ---------- --------

  4.1.3 ผลิตภัณฑ์ที่มีคุณสมบัติคล้ายกับแผ่นฟิล์ม PET

  ในการใช้งานบางอย่าง เช่น ในงานทำภาพกราฟฟิคและสื่อบันทึกภาพและเสียง การใช้แผ่น ฟิล์ม
  ที่ผลิตจากวัตถุดิบอื่นที่ไม่ใช่แผ่นฟิล์ม PET จะทำให้เกิดความย่อหย่อน ในการยึด คุณสมบัติสำคัญๆ
  ที่แผ่นฟิล์ม PET มี เช่น ความแข็งแรงทนทาน ความมีผิวเรียบ ความใส ความทนทาน ต่อการ
  ฉีกขาด ความทนทานต่อการเปลี่ยนแปลงของอุณหภูมิ และความทนทาน ต่อสารเคมี เป็นต้น
  อย่างไรก็ตาม สำหรับการใช้งานบางอย่าง ซึ่งไม่จำเป็นต้องอาศัย คุณสมบัติพิเศษเหล่านี้
  แผ่นฟิล์ม PET จะต้องแข่งขันกับผลิตภัณฑ์ ที่สามารถนำมาใช้ทดแทน ได้อีกหลายประเภท
  ซึ่งมักจะเป็น ผลิตภัณฑ์ระดับล่างที่ราคาถูกกว่า เช่น แผ่นฟิล์มประเภท พลาสติก PVC
  (Polyvinyl Chloride), PP (Polypropylene) และ PE (Polyethylene)
  รวมทั้งกระดาษด้วย ซึ่งมักจะใช้ในงานธุรกิจบรรจุภัณฑ์ และอุตสาหกรรมทั่วๆไป

  แผ่นฟิล์ม BOPP (Biaxially Oriented Polypropylene Film) เป็นผลิตภัณฑ์ที่มีคุณสมบัติ
  คล้ายกับแผ่นฟิล์ม PET มากที่สุด โดยพิจารณาในแง่ของคุณสมบัติทางกายภาพและทางกล
  อย่างไรก็ตาม การใช้แผ่นฟิล์ม PET และแผ่นฟิล์ม BOPP ต่างก็มีข้อดีข้อเสียแตกต่างกันไป
  โดยการตัดสินใจเลือกแผ่นฟิล์มชนิดใดนั้นจะขึ้นอยู่กับความต้องการใช้เป็นหลัก

  การเปรียบเทียบแผ่นฟิล์ม BOPP กับแผ่นฟิล์ม PET

  แผ่นฟิล์ม PET จัดได้ว่าเป็นแผ่นฟิล์มที่มีคุณภาพสูงสำหรับอุตสาหกรรมบรรจุภัณฑ์ชนิดอ่อน
  ซึ่งจะเห็นความแตกต่างได้จากปริมาณการใช้ที่แตกต่างกันของผลิตภัณฑ์ทั้งสองชนิด

+--------------------------------------------+------------+------------+
| คุณสมบัติ                                     | แผ่นฟิล์ม     | แผ่นฟิล์ม     |
|                                            |            |            |
|                                            | BOPP       | PET        |
+--------------------------------------------+------------+------------+
| ป้องกันการซึมของไอน้ำ                          | ดีเลิศ       | ปานกลาง    |
+--------------------------------------------+------------+------------+
| ป้องกันการซึมของก๊าซ                           | ไม่ดี        | ดีเลิศ       |
+--------------------------------------------+------------+------------+
| ความสามารถในการรับกระแสไฟฟ้า                 | ไม่ดี        | ดีเลิศ       |
+--------------------------------------------+------------+------------+
| ความสามารถในการเปลี่ยนรูปทรงด้วยเครื่องจักร       | ปานกลาง    | ดีเลิศ       |
+--------------------------------------------+------------+------------+
| ความสามารถในการใช้สำหรับพิมพ์                  | ปานกลาง    | ดีเลิศ       |
+--------------------------------------------+------------+------------+
| ความเหมาะสมในการเคลือบ                      | ไม่ดี        | ดีเลิศ       |
+--------------------------------------------+------------+------------+
| ความหนาแน่น (gm/cc)                         | ต่ำ(0.91)   | สูง (1.39)  |
+--------------------------------------------+------------+------------+
| ความแข็งแรง                                 | ปานกลาง    | ดีเลิศ       |
+--------------------------------------------+------------+------------+
| ความสามารถในการรับกับอุณหภูมิที่เปลี่ยนแปลง         | ไม่ดี        | ดีเลิศ       |
+--------------------------------------------+------------+------------+

  สำหรับแผ่นฟิล์ม PET หากมีการดึงออกไปทั้งสองด้าน ก็ยังสามารถคงรูปได้ดี ป้องกันการ
  ซึมของก๊าซ มีความสามารถในการรับกระแสไฟฟ้าได้ เป็นต้น ในขณะที่แผ่นฟิล์ม BOPP
  หากมีการดึงออกไปก็จะมีสภาพอ่อนยวบยาบ นอกจากนี้แผ่นฟิล์ม PET ยังสามารถทนทาน
  ต่อการเปลี่ยนแปลงของอุณหภูมิได้ดีกว่า จึงมักจะเป็นที่นิยมในตลาดผู้ใช้ที่ไม่ซับซ้อนมากนัก
  ในประเทศเขตร้อนชื้น แผ่นฟิล์ม PET มักเป็นที่ต้องการเนื่องจาก มีคุณสมบัติในการป้องกัน
  ความชื้นและการซึมของออกซิเจน นอกจากนี้ยังเป็นที่นิยมสำหรับ ใช้เป็นบรรจุภัณฑ์ ของผลิตภัณฑ์
  ที่ต้องเก็บรักษาความหอม เช่น ชาหรือกาแฟ เป็นต้น

  ในอีกด้านหนึ่ง การที่แผ่นฟิล์ม BOPP มีความหนาแน่นต่ำ (0.91 เปรียบเทียบกับ 1.39
  ของแผ่นฟิล์ม PET) ทำให้แผ่นฟิล์ม BOPP เป็นทางเลือกที่มีราคาถูกในการใช้ผลิตบรรจุภัณฑ์
  อีกทั้งการที่บรรจุภัณฑ์ต้องใช้ประโยชน์จากการที่แผ่นฟิล์ม BOPP มีความหนากว่า ก็สามารถ
  ชดเชยคุณสมบัติของมันในเรื่องความหนาแน่นที่ต่ำกว่าแผ่นฟิล์ม PET ไปได้ ในระดับหนึ่ง
  นอกจากนี้ แผ่นฟิล์ม BOPP ยังสามารถผนึกปิดด้วยความร้อน ได้ดีกว่าแผ่นฟิล์ม PET อีกด้วย

  จากคุณสมบัติของแผ่นฟิล์ม BOPP และ แผ่นฟิล์ม PET ข้างต้น ทำให้ผลิตภัณฑ์ทั้งสองชนิด
  นี้เป็นที่ต้องการใช้งานแตกต่างกันโดยมีการใช้ทดแทนกันได้บ้างแต่เป็นไปในสัดส่วนที่ไม่มากนัก
  แม้ว่าในช่วง 2-3 ปีที่ผ่านมา ราคาขายแผ่นฟิล์ม BOPP ได้ลดลง แต่ก็ไม่ได้ส่งผลต่อ
  การใช้แผ่นฟิล์ม PET มากนัก แสดงว่าการทดแทนกันระหว่าง ผลิตภัณฑ์ทั้งสองยังค่อน
  ข้างจำกัดอยู่

  4.2 กลยุทธ์ทางธุรกิจ

  องค์ประกอบสำคัญในการกำหนดกลยุทธ์ได้แก่

-   เสริมสร้างความเป็นผู้นำในการผลิตที่มีต้นทุนต่ำโดยการขยายกิจการทั้งในแนวนอน(กำลังการผลิต)และในแนวตั้ง(ผลิตภัณฑ์ต่อเนื่อง)

-   เจาะตลาดที่มีศักยภาพในการเติบโต และสร้างความสัมพันธ์อันดีกับลูกค้า

-   เสริมสร้างความสามารถในการจัดส่งสินค้าทั่วโลก
    ด้วยเครือข่ายที่สามารถเข้าถึงลูกค้าได้ง่ายซึ่งจะ ทำให้จัดส่งผลิตภัณฑ์ได้อย่างมีประสิทธิภาพ
    จากกลยุทธ์ดังกล่าว บริษัทจึงได้เข้าซื้อกิจการตัวแทน
    จัดจำหน่ายแห่งหนึ่งในสหรัฐอเมริกาเมื่อต้นปี 2549

-   การจัดตั้งบริษัทการค้าในประเทศจีน ก็เป็นอีกกลยุทธ์หนึ่งในการเจาะตลาด
    ที่เป็นหนึ่งในตลาดที่มี การเติบโตเร็วที่สุดในโลก

-   มีประเภทสินค้าหลากหลายมากขึ้น โดยการลงทุนเพิ่มด้านการปรับปรุงสมรรถนะทางเทคโนโลยี
    และ การวิจัยและพัฒนา (R&D) การจัดตั้งโรงงานผลิตแผ่นฟิล์มเคลือบอัดขึ้นรูป (Extrusion
    Coated Film) และการตัดสินใจที่จะจัดตั้งสายการผลิตแผ่นฟิล์ม CPP ในประเทศไทย
    รวมทั้งการ เพิ่มสายการผลิต แผ่นฟิล์มเคลือบซิลิโคนในประเทศไทยหรือประเทศตุรกี
    เป็นส่วนหนึ่
    งของกลยุทธ์ธุรกิจในการสร้างความหลากหลายของผลิตภัณฑ์และเพิ่มผลิตภัณฑ์ใหม่ที่จะมีการนำ
    เสนอต่อลูกค้าแล้ว

-   เสริมความแข็งแกร่งทางการตลาดของแต่ละฐานการผลิตในทำเลต่างๆกัน
    เพื่อเตรียมพร้อมสำหรับ การขยายงานต่อไปในอนาคตด้วยแนวทางดังกล่าวข้างต้น

  บริษัทจึงได้ดำเนินการในช่วงที่ผ่านมาและจะดำเนินการต่อไปในอนาคตดังนี้

-   บริษัทได้จัดตั้งสายการผลิตแผ่นฟิล์มต่อเนื่อง 2 สายในประเทศไทย ซึ่งเป็นก้าวแรกสู่ความเป็น
    ผู้นำด้าน ต้นทุนและการขยายฐานลูกค้าที่หลากหลายขึ้น

-   จากการที่โรงงานในประเทศตุรกีเริ่มการผลิตของสายการผลิตใหม่เมื่อเดือนพฤษภาคม 2551
    ทำให้
    บริษัทย่อยแห่งนี้เป็นฐานการผลิตที่มีประสิทธิภาพด้านต้นทุนแข็งแกร่งยิ่งขึ้นในการสนองความต้องการ
    ของลูกค้าที่มีการขยายอย่างต่อเนื่องทั้งในยุโรป ตะวันออกกลาง อัฟริกา และรัสเซีย/ซีไอเอส

-   บริษัทได้ขยายการผลิตสู่การผลิตเม็ดพลาสติก PET (Backward Integration)
    ซึ่งทำให้โครงสร้าง
    ต้นทุนของบริษัทในประเทศไทยและบริษัทย่อยในประเทศตุรกีมีความแข็งแกร่งขึ้น

-   บริษัทได้เริ่มการผลิตของโรงงานผลิตแผ่นฟิล์มเคลือบอัดขึ้นรูปเมื่อเดือนเมษายน 2551
    และการผลิต ของสายการผลิตส่วนขยายของแผ่นฟิล์มเคลือบอลูมิเนียม
    ในประเทศไทยและประเทศตุรกีเมื่อเดือน

  พฤษภาคม 2551 ตลอดจนจะมีการเพิ่มสัดส่วนของผลิตภัณฑ์ที่มีมูลค่าเพิ่มในประเภทผลิตภัณฑ์
  ทั้งหมด ของบริษัทให้สูงขึ้น เพื่อเป็นการยกระดับความสามารถในการทำกำไรโดยรวมของบริษัท

-   บริษัทได้ประกาศที่จะดำเนินโครงการผลิตแผ่นฟิล์ม CPP/แผ่นฟิล์มเคลือบซิลิโคน
    ซึ่งจะทำให้บริษัท สามารถเจาะตลาดผลิตภัณฑ์ใหม่ๆได้มากขึ้น

-   บริษัทได้ริเริ่มนำเทคนิคการบริหารการผลิต Total Productive Maintenance (TPM)
    มาใช้เพื่อเพิ่ม ประสิทธิภาพการผลิตให้ดีขึ้น โดยการใช้ TPM ดังกล่าว
    เริ่มส่งผลให้การใช้กำลังการผลิตของ โรงงาน
    ทั้งในประเทศไทยและประเทศตุรกีพัฒนาดีขึ้นอย่างชัดเจน โดยเพิ่มขึ้นกว่าเท่าตัว ทั้งใน
    ประเทศไทย และ ประเทศตุรกี

  4.3 ช่องทางการจัดจำหน่าย

  บริษัทจำหน่ายสินค้าไปยังลูกค้าทั้งในประเทศและต่างประเทศ
  โดยมุ่งการจำหน่ายต่างประเทศเป็นหลัก คิดเป็นสัดส่วนประมาณร้อยละ 65-75
  ของรายได้จากการจำหน่ายทั้งหมดตามงบการเงินรวม และร้อยละ 80-85
  ของรายได้จากการจำหน่ายทั้งหมดตามงบการเงินเฉพาะบริษัท กลุ่มลูกค้าส่งออกของบริษัท
  สามารถ แบ่งเป็นกลุ่มประเทศได้ 4 กลุ่มหลักคือ เอเชีย อเมริกาเหนือ ยุโรป และอื่นๆ

  ในการจำหน่ายทั้งในประเทศและต่างประเทศนั้น
  บริษัทมีทั้งการจำหน่ายโดยตรงไปยังลูกค้าผู้ใช้สินค้า
  โดยใช้ทีมการตลาดและการขายของบริษัทเองดังเช่นในสหรัฐอเมริกาในการติดต่อ
  และการจำหน่ายผ่าน ตัวแทนจำหน่าย (Distributor) ในพื้นที่ที่กำหนด เช่น ในยุโรป เป็นต้น
  การจำหน่ายผ่านตัวแทนจำหน่าย
  นั้นมีวัตถุประสงค์เพื่อเป็นการสนับสนุนการจำหน่ายให้แก่บริษัทอีกช่องทางหนึ่ง นอกจากนี้
  ยังทำให้บริษัท สามารถจำหน่ายสินค้าได้เพิ่มมากขึ้น เนื่องจากตัวแทนจำหน่ายจะ
  อยู่ใกล้กับลูกค้าจึง สามารถให้บริการได้อย่างใกล้ชิด ส่งสินค้าได้อย่างรวดเร็ว
  รวมทั้งยังสามารถจำหน่ายไปยังลูกค้า รายเล็กในพื้นที่ดังกล่าวได้เพิ่ม มากขึ้น

  มูลค่าการจำหน่ายแผ่นฟิล์ม (ทั้งแผ่นฟิล์มเรียบและแผ่นฟิล์มเคลือบอลูมิเนียม PET
  ตลอดจนแผ่นฟิล์ม เคลือบอัดขึ้นรูปและแผ่นฟิล์มเคลือบซิลิโคน) ให้แก่ลูกค้าต่างประเทศ และ
  ลูกค้าในประเทศแบ่งได้ดังนี้

  ------------------------ ---------- -------- ---------- -------- ---------- --------
  งบเฉพาะบริษัท              2549-50             2550-51             2551-52    

  ลูกค้า                     ล้านบาท     %        ล้านบาท     %        ล้านบาท     %

  จำหน่ายต่างประเทศ                                                             

  เอเชีย                    953.73     36.22    976.86     33.90    1,242.90   41.83

  อเมริกาเหนือ               579.36     22.00    473.75     16.40    579.87     19.51

  ยุโรป                     442.87     16.82    597.8      20.70    289.64     9.75

  อื่นๆ                      195.48     7.42     296.41     10.30    268.75     9.04

  รวมมูลค่าจำหน่ายต่างประเทศ   2,171.44   82.46    2,344.82   81.30    2,381.15   80.13

  จำหน่ายในประเทศ           461.78     17.54    537.10     18.70    590.37     19.87

  รวมทั้งสิ้น                  2,633.22   100.00   2,881.92   100.00   2,971.52   100.00
  ------------------------ ---------- -------- ---------- -------- ---------- --------

  ------------------------ ---------- -------- ---------- -------- ---------- --------
  งบรวม                    2549-50             2550-51             2551-52    

  ลูกค้า                     ล้านบาท     %        ล้านบาท     %        ล้านบาท     %

  จำหน่ายต่างประเทศ                                                             

  เอเชีย                    1,037.78   22.31    1,053.61   19.85    1,409.09   21.17

  อเมริกาเหนือ               462.21     9.94     369.12     6.95     574.82     8.63

  ยุโรป                     1,506.22   32.38    1,905.27   35.89    1,845.54   27.72

  อื่นๆ                      451.89     9.72     542.67     10.22    645.32     9.69

  รวมมูลค่าจำหน่ายต่างประเทศ   3,458.10   74.35    3,870.67   72.91    4,474.76   67.22

  จำหน่ายในประเทศ           1,193.18   25.65    1,438.01   27.09    2,182.39   32.78

  รวมทั้งสิ้น                  4,651.28   100.00   5,308.68   100.00   6,657.15   100.00
  ------------------------ ---------- -------- ---------- -------- ---------- --------

  มูลค่าการจำหน่ายให้แก่ผู้ใช้สินค้า (End users) และ จำหน่ายให้ตัวแทนจำหน่าย
  (Distributors) เป็นดังนี้

  ---------------------- ---------- ------- ---------- -------- ---------- --------
  งบเฉพาะบริษัท            2549-50            2550-51             2551-52    

  ลูกค้า                   ล้านบาท     %       ล้านบาท     %        ล้านบาท     %

  ผู้ใช้สินค้า                1,790.58   68.00   1,633.74   56.69    1,384.94   46.61

  ตัวแทนจำหน่าย            842.64     32.00   1,248.17   43.31    1,586.57   53.39

  รวม                    2,633.22   100.0   2,881.91   100.00   2,971.52   100.00
  ---------------------- ---------- ------- ---------- -------- ---------- --------

  --------------------- ---------- -------- ---------- -------- ---------- --------
  งบรวม                 2549-50             2550-51             2551-52    

  ลูกค้า                  ล้านบาท     %        ล้านบาท     %        ล้านบาท     %

  ผู้ใช้สินค้า               3,291.41   70.76    3,353.74   63.17    3,984.70   59.86

  ตัวแทนจำหน่าย           1,359.87   29.24    1,954.94   36.83    2,672.46   40.14

  รวม                   4,651.28   100.00   5,308.68   100.00   6,657.15   100.00
  --------------------- ---------- -------- ---------- -------- ---------- --------

4.4 สภาวะตลาดและการแข่งขัน

4.4.1 ความต้องการและการสนองผลิตภัณฑ์ในตลาดโลก

  การเติบโตของธุรกิจบรรจุภัณฑ์ในหลายปีที่ผ่านมา ได้นำไปสู่การเปลี่ยนรูปแบบการผลิตและการใช้
  แผ่นฟิล์ม PET ลูกค้าเป้าหมายของบริษัท คือ ธุรกิจบรรจุภัณฑ์ อุตสาหกรรม และอุปกรณ์ไฟฟ้า
  มีปริมาณความต้องการใช้คิดเป็นร้อยละ 93 ของความต้องการทั้งหมดในตลาดโลก
  โดยความต้องการ ใช้ในธุรกิจที่จัดว่าใช้เทคโนโลยีสูง เช่น ธุรกิจสื่อบันทึกข้อมูลแบบแม่เหล็ก
  (Magnetic Media) และ งานพิมพ์ข้อความหรือรูปภาพบนแผ่นหรือฉลาก (Imaging)
  ลดลงเป็นร้อยละ 7 เท่านั้น อันเป็นผล จากการเปลี่ยนแปลงรูปแบบการใช้เทคโนโลยีที่ผ่านมา
  กลุ่มโพลีเพล็กซ์ผลิตแผ่นฟิล์มชนิดบาง ซึ่งมีกำลัง การผลิต
  คิดเป็นสามในสี่ของกำลังการผลิตแผ่นฟิล์ม PET ทั้งหมด ของกลุ่ม

  บรรจุภัณฑ์ที่ดีไม่เพียงสามารถรักษาอายุของสินค้าให้วางจำหน่าย (Shelf Life)
  ได้นานขึ้นเท่านั้น
  แต่ยังสามารถดึงดูดความสนใจของผู้ซื้อในตลาดสินค้าอุปโภคบริโภคที่มีการแข่งขันสูง บรรจุภัณฑ์
  ชนิดอ่อนยังมีบทบาทสำคัญในการช่วยลดการใช้วัสดุใหม่ (หรืออีกนัยหนึ่งคือลดของเสียหรือขยะ)
  ภายใต้หลักการ “เริ่มต้นด้วยการใช้วัสดุที่ช่วยลดของเสีย” ซึ่งจะทำให้การเติบโต
  ของธุรกิจบรรจุภัณฑ์ ทั่วโลกสูงกว่าการเติบโตของจีดีพี ความต้องการใช้แผ่นฟิล์ม PET ซึ่งเป็น
  วัสดสำหรับบรรจุภัณฑ์ ในตลาดบน มีการขยายตัวสูงกว่าวัสดุประเภทอื่น คือโดยเฉลี่ยประมาณ
  ร้อยละ 7 ต่อปี ความต้องการบรรจุภัณฑ์ค่อนข้างยืดหยุ่น
  เนื่องจากเป็นไปตามความต้องการบริโภคสินค้าประเภท อาหาร และสินค้า อุปโภคบริโภคหลัก ๆ
  ซึ่งโดยธรรมชาติมักไม่สามารถบังคับด้วยกฎเกณฑ์ หรือ ข้อบังคับ ของทางการได้
  จึงทำให้ไม่ได้รับผลกระทบจากภาวะเศรษฐกิจ โลกตกต่ำมากนัก ในขณะที่ธุรกิจ อื่น คือ
  อุตสาหกรรม และอุปกรณ์ไฟฟ้าได้รับผลกระทบมากกว่า และมีการหดตัวของความต้องการในปี
  2551

  กำลังซื้อที่เพิ่มขึ้นในประเทศกำลังพัฒนาทำให้การใช้วัสดุบรรจุภัณฑ์ต่อหัวเพิ่มสูงขึ้นอย่างมากโดย
  ทวีปเอเชีย (ไม่รวมญี่ปุ่นและเกาหลี) เป็นตลาดแผ่นฟิล์ม PET ที่ใหญ่ที่สุด มีการใช้ในปริมาณ
  เกือบหนึ่ง ในสามของแผ่นฟิล์ม PET ที่ผลิตได้ในปี 2551 ในขณะเดียวกัน ปริมาณการ
  ใช้วัสดุบรรจุภัณฑ์ต่อหัว ในประเทศกำลังพัฒนายังจัดว่าอยู่ในระดับต่ำมากเมื่อเทียบกับประเทศ
  พัฒนาแล้ว ปัจจัยหลักในการ ผลักดัน ให้การบริโภคมีการเติบโตในภูมิภาคนี้ คือ การเพิ่มส่วนแบ่ง
  ในตลาดที่เป็นระบบมากขึ้น การที่สังคม มีความเป็นบริโภคนิยมมากขึ้น การเปลี่ยนแปลงทางสถิติ
  ประชากรศาสตร์ และความ ต้องการ บรรจุภัณฑ์ ที่ดีขึ้น

ี ที่มา: ประมาณการข้อมูลอุตสาหกรรม / บริษัท

ที่มา: ประมาณการข้อมูลอุตสาหกรรม / บริษัท

ทางด้านการผลิต ก็สามารถเห็นแนวโน้มที่คล้ายคลึงกันกับความต้องการ โดยกำลังการผลิตที่เพิ่มขึ้น
ส่วนมาก เกิดขึ้นในประเทศกำลังพัฒนาที่มีต้นทุนต่ำ อีกทั้งกำลังการผลิตที่เพิ่มขึ้น ส่วนใหญ่ มุ่งสนอง
ความต้องการในธุรกิจบรรจุภัณฑ์ โดยเน้นเรื่องประสิทธิภาพในการผลิตสูงแต่ต้นทุนการดำเนินงานต่ำ
ซึ่งส่งผลกระทบในทางลบต่อผู้ผลิตแผ่นฟิล์ม PET รายใหญ่แต่เดิมที่มีโครงสร้างต้นทุนสูง และปัจจุบัน
จำเป็นต้องมุ่งเน้นการผลิตที่ใช้เทคโนโลยีในวงการเฉพาะที่เกิดขึ้นใหม่ๆในการผลิตแผ่นฟิล์ม PET
เช่น แผ่นฟิล์สำหรับจอ LCD แผงรับพลังงานแสงอาทิตย์ และการใช้งานอื่น ๆ ที่เฉพาะเจาะจง
สำหรับตลาด บนในธุรกิจบรรจุภัณฑ์ ในขณะที่มาตรการปัองกันการทุ่มตลาด
และการตอบโต้หรือกีดกันทางการค้า ต่างๆมีมากขึ้นท่ามกลางสภาวะการแข่งขันในตลาดที่สูงขึ้น
แต่ก็ไม่สามารถแก้ปัญหาที่มีอยู่ แต่เดิม ของสายการผลิตหรือโรงงานที่ไม่มีประสิทธิภาพใน
การผลิตในประเทศพัฒนา ซึ่งผลิตเพียง แผ่นฟิล์มธรรมดา

ปี 2551 เป็นปีที่เรียกได้ว่าเป็นข้อยกเว้น เพราะเป็นปีที่มีความต้องการผลิตภัณฑ์ค่อนข้างมั่นคงใน
ครึ่งปีแรก และมีการหดตัวอย่างมากในครึ่งปีหลัง การหดตัวของความต้องการส่วนใหญ่มาจาก
การแก้ ไขเรื่องของสินค้าคงคลัง โดยเฉพาะในส่วนที่เกี่ยวกับบรรจุภัณฑ์ อย่างไรก็ตาม
จากผลของภาวะ เศรษฐกิจตกต่ำ
ความต้องการผลิตภัณฑ์สำเร็จรูปได้หดตัวลงในภาคอุตสาหกรรมและอุปกรณ์ไฟฟ้า

บริษัทคาดว่าอัตราการเติบโตของความต้องการแผ่นฟิล์ม PET จะสูงกว่าอัตราการเติบโต
ของเศรษฐกิจโลก ด้วยรูปแบบที่คล้ายคลึงกัน กำลังการผลิตที่จะเพิ่มขึ้นทั่วโลกในช่วง 2
ปีข้างหน้าได้มี การวางแผนงานมาแต่เดิมโดยตั้งอยู่บนสมมติฐานว่าเศรษฐกิจ
จะมีการเติบโตตั้งแต่ก่อนเกิดภาวะ เศรษฐกิจตกต่ำ ดังนั้น
การผลิตและอัตราการใช้กำลังการผลิตของสายการผลิตแผ่นฟิล์ม PET ย่อมได้ รับผลกระทบ
นับจากเวลาที่ เริ่มมีการใช้กำลังการผลิตส่วนที่เพิ่มขึ้น จนกว่าจะถึงช่วงที่ความต้องการ
แผ่นฟิล์มจะเพิ่มขึ้นจนเท่ากับกำลังการผลิตที่เพิ่มขึ้น จากการที่ธรรมชาติของธุรกิจจะเป็นไปตามแหล่ง

ที่ตั้งในภูมิภาคต่างๆกันมากขึ้น สภาวะความต้องการและการสนองของผลิตภัณฑ์ย่อมมีความแตกต่าง
กันไปตามแต่ละภูมิภาค และในบางภูมิภาค เช่น ในประเทศจีน
คาดว่าจะมีอัตราการใช้กำลังการผลิต ค่อนข้างต่ำกว่าที่อื่นๆ บริษัทที่ผลิตผลิตภัณฑ์ที่มีคุณภาพดีกว่า
หรือมีการเข้าถึงลูกค้าทั่วโลกได้ทั่วถึง กว่า รวมทั้งมีรูปแบบ Supply Chain ที่ดีกว่า
ย่อมมีโอกาสมากกว่าในการที่จะ เป็นผู้ชนะหรือ ได้ประโยชน์ จากการที่สภาวะเศรษฐกิจโลกตกต่ำ

4.4.2 ภาวะอุตสาหกรรม

การแข่งขันในตลาดโลก

  ในปัจจุบัน มีผู้ผลิตแผ่นฟิล์ม PET ที่สำคัญๆสามารถแบ่งได้เป็น 3 กลุ่มตามขนาดของ
  กำลังการผลิตคือ

(1) กลุ่มผู้ผลิตรายใหญ่ของโลก ซึ่งมีกำลังการผลิตมากกว่า 100,000 ตันต่อปี เช่น
    Dupont-Teijin, Mitsubishi, Toray และ Cifu เป็นต้น
    จากการที่ได้เริ่มการผลิตสายการผลิตแผ่นฟิล์ม PET ชนิดบางสายที่ 2 ในประเทศตุรกี
    ทำให้กลุ่มโพลีเพล็กซ์สามารถผลิตด้วยกำลัง การผลิตกว่า 100,000 ตันต่อปี
    และกลายเป็นหนึ่งในกลุ่มผู้ผลิตรายใหญ่ของโลก

(1) กลุ่มผู้ผลิตขนาดกลาง ซึ่งมีกำลังการผลิตระหว่าง 50,000 – 100,000 ตันต่อปี เช่น
    Kolon, SKC, Flex และ Jindal เป็นต้น และ

(2) กลุ่มผู้ผลิตขนาดเล็กในแต่ละประเทศ :ซึ่งมีกำลังการผลิตน้อยกว่า 50,000 ตันต่อปี

  ในอดีตที่ผ่านมา สื่อบันทึกข้อมูลแบบแม่เหล็ก (Magnetic Media) มีความต้องการแผ่นฟิล์ม PET
  สูง ผู้ผลิตรายใหญ่จึงให้ความสำคัญกับการผลิตสำหรับกลุ่มธุรกิจนี้มากกว่ากลุ่มธุรกิจอื่น และจาก
  ประสบการณ์และความชำนาญในการผลิตที่มีมานาน จึงทำให้การแข่งขันจำกัดอยู่แต่กลุ่มผู้ผลิต
  รายใหญ่เท่านั้น

  สำหรับแผ่นฟิล์ม PET ประเภทอื่นรวมถึงชนิดบางนั้นก็จะเป็นการแข่งขันระหว่างผู้ผลิตทุกกลุ่ม
  เนื่องจากความต้องการมีเพิ่มขึ้นทุกปี โดยเฉพาะแผ่นฟิล์ม PET ชนิดบางที่ใช้ในธุรกิจบรรจุภัณฑ์
  อุตสาหกรรม และ อุปกรณ์ไฟฟ้า ซึ่งความต้องการมีอัตราการเติบโตสูงในช่วงเวลาที่ผ่านมา
  จึงทำให้ผู้ผลิตขนาดเล็กและขนาดกลาง(รวมถึงกลุ่มโพลีเพล็กซ์)
  ขยายกำลังการผลิตเพื่อตอบสนอง ความต้องของกลุ่มธุรกิจ 3 ประเภทดังกล่าว ดังนั้นในอนาคต
  คาดว่ากลุ่มผู้ผลิตขนาดกลาง และผู้ผลิตรายย่อยบางรายในประเทศต่างๆ ซึ่งมีกำลังการผลิต
  ส่วนเกินอยู่จะเริ่มมีส่วนแบ่งตลาดเพิ่มขึ้น เนื่องจาก มีการเพิ่มกำลังการผลิตให้สูงขึ้น

  การแข่งขันในประเทศ

  ตลาดแผ่นฟิล์ม PET ในประเทศไทยมีขนาดเล็ก เมื่อเทียบกับขนาดของตลาดแผ่นฟิล์มโลก
  โดยบริษัทประมาณการว่าในปัจจุบันความต้องการภายในประเทศเท่ากับ 20,000 ตันต่อปีและ
  จะมีอัตราเติบโตที่ผ่านมาร้อยละ 6-8 ต่อปี ในอดีตผู้ผลิตแผ่นฟิล์มในประเทศ มุ่งเน้นการผลิต
  ที่สายการผลิตแผ่นฟิล์ม BOPP เป็นหลัก ในส่วนของบริษัทนั้น บริษัทได้มุ่งผลิตแผ่นฟิล์ม PET
  เพียงอย่างเดียวตั้งแต่เริ่มก่อตั้งกิจการในประเทศไทย โดยเริ่มจากสายการผลิตแผ่นฟิล์ม PET
  เพียงสายเดียว และภายใน 9 เดือนหลังจากนั้น ได้จัดตั้งสายการผลิตที่ 2 ในหลายปีที่ผ่านมา
  บริษัทได้มีการขยายกิจการหลายครั้งในด้านที่เกี่ยวกับการผลิตแผ่นฟิล์มที่สร้างมูลค่าเพิ่ม ได้แก่
  แผ่นฟิล์มเคลือบอลูมิเนียม แผ่นฟิล์มเคลือบอัดขึ้นรูป เป็นต้น และในปัจจุบันบริษัทจัดเป็นผู้ผลิต
  แผ่นฟิล์ม PET ที่มีกำลังการผลิตสูงที่สุดในประเทศไทย

  ทั้งนี้ กำลังการผลิตของผู้ผลิตแผ่นฟิล์มต่างๆในประเทศไทยเป็นดังนี้

+-------------------+-------------------+-----------------+-----------+
| สายการผลิต         | บริษัท              | บริษัท เอ. เจ.    | บริษัท      |
|                   | ไทยฟิล์มอินดัสตรีส์     | พลาสท์ จำกัด      | (PTL)*    |
| (ตันต่อปี)           | จำกัด (มหาชน)      | (มหาชน)         |           |
+-------------------+-------------------+-----------------+-----------+
| แผ่นฟิล์ม BOPP       | 103,000           | 70,500          | -         |
+-------------------+-------------------+-----------------+-----------+
| แผ่นฟิล์ม PET        | 3,500             | 28,500          | 48,000    |
+-------------------+-------------------+-----------------+-----------+
| แผ่นฟิล์ม CPP        | 3,500             | -               | -**       |
+-------------------+-------------------+-----------------+-----------+
| แผ่นฟิล์ม BOPA       | -                 | 8,000           | -         |
+-------------------+-------------------+-----------------+-----------+
| แ                 | 7,000             | 9,275           | 16,200    |
| ผ่นฟิล์มเคลือบอลูมิเนียม |                   |                 |           |
+-------------------+-------------------+-----------------+-----------+
| แผ่นฟิล์มเคลือบอัดขึ้นรูป | -                 | -               | 9,000     |
+-------------------+-------------------+-----------------+-----------+
| แผ่นฟิล์มเคลือบอื่นๆ    | 3,000             | -               | -         |
+-------------------+-------------------+-----------------+-----------+
| รวม               | 120,000           | 116,275         | 73,200    |
+-------------------+-------------------+-----------------+-----------+

ที่มา: รายงานประจำปีของ เอ. เจ. พลาสท์ และไทยฟิล์มอินดัสตรีส์

  * กำลังการผลิตของบริษัทเป็นไปตามที่ได้รับอนุมัติจาก BOI

  **โครงการผลิตแผ่นฟิล์ม CPP ด้วยกำลังการผลิต 10,000 ตันต่อปี กำลังอยู่ระหว่างดำเนินการ
  คาดว่าจะเริ่มผลิตได้ในไตรมาส 3 ปี 2552-53

  ในปี 2545 กำลังการผลิตแผ่นฟิล์ม PET ของประเทศไทยทั้งหมดเท่ากับประมาณ 12,000 ตัน
  และได้เพิ่มขึ้นเป็นประมาณ 80,000 ตันในปัจจุบัน

  ทั้งนี้ PTL มุ่งผลิตเพื่อการส่งออกเป็นหลักในขณะที่ผู้ผลิตรายอื่นมุ่งจำหน่ายในประเทศ ดังนั้น
  แม้ว่าจะมีภาวะไม่สมดุลระหว่างความต้องการและการสนองผลิตภัณฑ์
  บริษัทคาดว่าจะไม่ส่งผลกระทบต่อบริษัทแต่อย่างใด เนื่องจากตลาดหลักของบริษัทกับผู้ผลิตรายอื่น
  ในประเทศเป็นคนละตลาดกัน

สรุปภาวะอุตสาหกรรมแผ่นฟิล์ม PET

อุตสาหกรรมแผ่นฟิล์ม PET มีการขยายตัวอย่างต่อเนื่องในช่วงเวลาที่ผ่านมา ปัจจัยที่ผลักดัน
ให้มีการ เติบโตในช่วง 5 ปีที่ผ่านมา คือ การเติบโตในธุรกิจบรรจุภัณฑ์ อุตสาหกรรม
และอุปกรณ์เครื่องใช้ไฟฟ้า ขณะเดียวกัน ผู้ผลิตแผ่นฟิล์ม PET ได้มีการใช้กำลังการผลิตเพิ่มขึ้น
และ/หรือ เพิ่มกำลังการผลิต อย่างมากเพื่อสนองความต้องการที่เพิ่มขึ้น ในระหว่างปี 2542-2546
การใช้กำลังการผลิตโดยเฉลี่ยของ โลกอยู่ที่ร้อยละ 82-91 ของกำลังการผลิตของเครื่องจักร
ซึ่งจัดว่าสูงมากโดยเกือบเท่ากับกำลังการผลิต ที่กำหนดมากับเครื่องจักร ในทางปฏิบัติ
ผู้ผลิตบางรายผลิตได้ต่ำกว่ากำลังการผลิตที่กำหนด เนื่องจาก
เครื่องจักรมีการใช้งานมานานจึงอยู่ในสภาพทรุดโทรม ในขณะที่ผู้ผลิตบางรายสามารถผลิตได้สูงกว่า
กำลังการผลิตที่กำหนดมากับเครื่องจักร โดยใช้เครื่องจักรใหม่และทันสมัย
ตลอดจนอาศัยประสบการณ์ และความเชี่ยวชาญที่มีมามายาวนาน

[]อย่างไรก็ตาม นับจากปี 2547 เป็นต้นมา จากผลของกำลังการผลิตส่วนเกินที่เพิ่มขึ้น
การใช้กำลังการผลิต โดยเฉลี่ยสำหรับแผ่นฟิล์ม PET ชนิดบางได้ลดลงต่ำกว่านี้คือราวร้อยละ
70-80 ในปี 2549 วงจร ธุรกิจแผ่นฟิล์ม PET
อยู่ในช่วงขาลงและการใช้กำลังการผลิตตกลงมาที่ระดับร้อยละ 73 ความต้องการ
ผลิตภัณฑ์ในเวลาต่อมาได้เพิ่มสูงขึ้นจนทันกับการเพิ่มของกำลังการผลิต
อัตราการใช้กำลังการผลิตจึงมี การปรับตัวดีขึ้นในปี 2550 และครึ่งแรกของปี 2551 อย่างไรก็ตาม
จากภาวะเศรษฐกิจโลกชะลอตัว ในครึ่งหลังของปี 2551 ความต้องการแผ่นฟิล์ม PET
หดตัวลงอย่างมาก ซึ่งส่งผลต่ออัตราการ ใช้กำลังการผลิต

  หมายเหตุ ตัวเลขสำหรับปี 2551 เป็นตัวเลขประมาณการจากภาคอุตสาหกรรม

  แม้ว่าความต้องการแผ่นฟิล์ม PET จะมีอัตราการเพิ่มขึ้นอยู่ตลอดเวลา แต่ผู้ผลิตรายใหม่ที่ต้องการ
  จะเข้ามาดำเนินธุรกิจในอุตสาหกรรมนี้ก็ไม่สามารถเข้ามาประกอบการแข่งขันได้โดยง่าย
  ทั้งนี้เพราะ อุตสาหกรรมการผลิตแผ่นฟิล์ม PET เป็นอุตสาหกรรมที่ต้องใช้ความรู้
  ทักษะและความชำนาญ ในการผลิตแผ่นฟิล์ม PET ให้ได้ตามขนาด
  มาตรฐานและรายละเอียดคุณสมบัติที่ลูกค้ากำหนด
  ความสามารถในการบริหารจัดการที่มีประสิทธิภาพเพื่อลดต้นทุน (cost effective)
  ก็เป็นอีกหนึ่งปัจจัย ที่จะทำให้ธุรกิจสามารถดำรงอยู่และแข่งขันได้
  รวมไปถึงการขยายกำลังการผลิตให้มี ขนาดใหญ่ที่ จะช่วยในเรื่องของการประหยัดต่อขนาด
  (economy of scale)

  กลุ่มโพลีเพล็กซ์ นับเป็นกลุ่มที่มีประสบการณ์ในอุตสาหกรรมการผลิตแผ่นฟิล์ม PET ยาวนานกว่า
  20 ปี มีความแข็งแกร่งจากการที่มีการขยายกำลังการผลิตอย่างต่อเนื่อง มีฝ่ายจัดการที่มี
  ความสามารถ ในการบริหารจัดการสูง มีการจัดส่งสินค้า
  โดยมุ่งเน้นฐานการผลิตแบ่งตามทำเลทางภูมิศาสตร์ที่ สามารถเข้าถึงลูกค้าได้ง่าย
  ซึ่งจะทำให้การจัดส่งผลิตภัณฑ์มีประสิทธิภาพ โดยกลุ่มโพลีเพล็กซ์
  มีการแบ่งแยกตลาดอย่างชัดเจนระหว่างบริษัทในกลุ่ม เช่น PTL ที่ตั้งอยู่ในประเทศไทย จะดูแล
  ให้บริการกลุ่มลูกค้าในประเทศไทยและประเทศในแถบเอเชียตะวันออก จีน
  เอเชียตะวันออกเฉียงใต้ ออสเตรเลีย นิวซีแลนด์ และ อเมริกา PE ที่ตั้งอยู่ในประเทศตุรกี
  จะให้บริการกลุ่มลูกค้า ในประเทศยุโรป ตะวันออกกลาง อเมริกา อัฟริกา และ
  รัสเซีย/ซีไอเอส

  การมุ่งเน้นไปที่กลุ่มประเทศที่มีการเติบโตของความต้องการสูง และมีประสิทธิภาพด้านการผลิต
  และ ด้านต้นทุนโดยเน้นไปยังกลุ่มธุรกิจ บรรจุภัณฑ์ อุตสาหกรรม และ อุปกรณ์ไฟฟ้า
  ซึ่งมีอัตราเติบโต ของความต้องการสูง ล้วนส่งผลให้กลุ่มโพลีเพล็กซ์เป็นผู้ผลิตแผ่น
  ฟิล์มชนิดบางที่มีขนาดใหญ่ เป็นอันดับ 4 ของโลก (ไม่รวมกำลังผลิต magnetic media)

  สำหรับปัญหาเรื่องมาตรการทางภาษีกีดกันการค้าที่ออกโดยประเทศนำเข้าต่างๆ เช่น กำแพงภาษี
  ป้องกันการทุ่มตลาด (Anti-dumping) และป้องกันการอุดหนุนการส่งออก (Anti-subsidy)
  นั้น ในอดีตที่ผ่านมาบริษัทแม่ในประเทศอินเดียเคยเผชิญกับมาตรการดังกล่าวมาก่อน
  ทั้งจากสหภาพยุโรป และประเทศสหรัฐอเมริกา ทำให้ทราบถึงสาเหตุ
  วิธีการตรวจสอบของสหภาพยุโรปและสหรัฐอเมริกา และวิธีการแก้ไขปัญหาดังกล่าว
  จึงได้ดำเนินการแก้ไขจนทำให้ในปัจจุบันนี้ ประเทศสหรัฐอเมริกา ได้กำหนดภาษีที่ร้อยละ 0
  กับบริษัทแม่แล้ว

  สำหรับประเทศไทยนั้น ผู้ผลิตแผ่นฟิล์ม PET
  ในสหรัฐอเมริกาได้เรียกร้องให้มีการดำเนินมาตรการ ป้องกันการทุ่มตลาดจากแผ่นฟิล์ม PET
  นำเข้าจาก 4 ประเทศ คือ จีน บราซิล ไทย และสหรัฐอาหรับ เอมิเรตส์ เมื่อเดือนกันยายน
  2550 จากการตัดสินขึ้นสุดท้าย โดยคณะกรรมการเพื่อการค้าระหว่าง ประเทศ
  (International Trade Commission - ITC) ผลการตัดสินไม่มี ผลกระทบ ในด้านลบ
  ต่อประเทศไทยแต่อย่างใด
  ในขณะที่การนำเข้าจากประเทศอื่นจะต้องเสียอากรขาเข้าในอัตราต่อไปนี้

  ประเทศจีน ร้อยละ 3.49 - ร้อยละ 76.72

  ประเทศบราซิล ร้อยละ 28.72 - ร้อยละ 44.36

  สหรัฐอาหรับเอมิเรตส์ ร้อยละ 4.80

  จากผลการตัดสินดังกล่าว
  ประเทศไทยย่อมมีโอกาสเพิ่มมากขึ้นในการที่จะขยายส่วนแบ่งตลาดในสหรัฐ เมริกา

  เมื่อเดือนมีนาคม 2550
  ทางการประเทศบราซิลได้เริ่มการตรวจสอบตามมาตรการภาษีป้องกันการ
  ทุ่มตลาดต่อประเทศไทยนอกเหนือไปจากอินเดียสำหรับการส่งออกแผ่นฟิล์ม PET ไปยังประเทศ
  บราซิล ทั้งนี้ บริษัทและบริษัทแม่ในประเทศอินเดียได้ให้ความร่วมมือด้วยดีต่อทางการบราซิล
  จากผลการตัดสิน มีการกำหนดภาษีป้องกันการทุ่มตลาดในอัตราประมาณ 28 เซ็นต์ต่อกิโลกรัม
  สำหรับสินค้านำเข้าบราซิลที่มาจากประเทศไทย และภาษีป้องกันการทุ่มตลาดและภาษีตอบโต้
  ทางการค้าในอัตราประมาณ 14
  เซ็นต์ต่อกิโลกรัมสำหรับสินค้านำเข้าบราซิลที่มาจากประเทศอินเดีย
  การส่งออกของบริษัทไปยังประเทศบราซิลมีปริมาณเพียงเล็กน้อยเมื่อเทียบกับปริมาณยอดขายทั้งหมด
  (เพียงประมาณ 200-300 ตันต่อปี) ดังนั้น แม้ผลการตรวจสอบจะออกมาในด้านลบ ก็ไม่ส่งผลต่อ
  บริษัทมากนัก

  ทั้งนี้ บริษัทได้ดำเนินการเพื่อป้องกันความเสี่ยงที่จะเกิดขึ้น จากภาษีดังกล่าวหรือมาตรการกีดกัน
  ทางการค้าอื่นๆที่ประเทศผู้นำเข้าจะกำหนด

  ทิศทางภาวะอุตสาหกรรมการผลิตแผ่นฟิล์ม PET ในอนาคต

-   การเพิ่มขึ้นของกำลังการผลิตทั่วโลกในช่วง 1-2 ปีข้างหน้า ซึ่งได้มีการวางแผนดำเนินการ
    มาแต่เดิมเพื่อรองรับการคาดการณ์อัตราการเติบโตของความต้องการในตลาดโลกที่ร้อยละ
    8-10 อาจนำไปสู่การใช้กำลังการผลิตต่ำลงกว่าเดิมในบางแห่งจากการที่อัตราการเติบโตของ
    ความต้องการในตลาดโลกลดต่ำลง

-   การเพิ่มขึ้นของกำลังการผลิตส่วนใหญ่จะมาจากประเทศจีนและประเทศอินเดีย (ราว
    150,000 - 200,000 ตันต่อปี) ในช่วง 1-2 ปีข้างหน้า

-   ผู้ผลิตใหม่จากประเทศจีนได้เข้ามาสู่อุตสาหกรรมการผลิตแผ่นฟิล์ม PET มากขึ้นและครอบงำ
    ตลาดมากขึ้นเรื่อยๆตลอดช่วงเวลา 2-3 ปีที่ผ่านมา แต่คาดว่าจะเป็นการผลิตเพื่อตอบ
    สนองความต้องการภายในประเทศเป็นหลัก ทั้งนี้เพราะความต้องการใช้แผ่นฟิล์ม PET
    ในประเทศจีนมีการเติบโตอย่างรวดเร็ว ประกอบกับทักษะ ความชำนาญและประสบการณ์
    ของผู้ผลิตแผ่นฟิล์ม PET ในประเทศจีนยังมีจำกัด ทำให้ยังมีต้นทุนการผลิตและประสิทธิภาพ
    การผลิตที่ยังไม่สามารถแข่งขันได้ในระดับโลก ผู้ผลิตในประเทศจีนจะต้องใช้เวลาอีก
    ระยะหนึ่งเพื่อพัฒนาความชำนาญทางเทคนิคให้เท่าเทียมกับผู้ผลิตในระดับโลกในปัจจุบันได้

-   การขึ้นลงตามวงจรโดยธรรมชาติของอุตสาหกรรมนี้จะยังคงมีอยู่ แต่จะไม่รุนแรงเท่ากับเมื่อปี
    2538 ที่ผ่านมา

-   กลุ่มผู้ผลิตขนาดใหญ่ของโลก 3-4 ราย ซึ่งปัจจุบันมีส่วนแบ่งตลาดรวมเท่ากับร้อยละ 25-35
    คาดว่าจะยังคงมีบทบาทต่อไป แม้ว่าจะมีส่วนแบ่งตลาดค่อยๆลดลง การที่บริษัทเหล่านี้
    ประสบปัญหาจากขนาดของตลาดที่ลดลงรวมถึงตลาดผู้ใช้ในประเทศมีการเติบโตลดลง ซึ่ง
    จะทำให้ความสามารถในการปรับปรุงศักยภาพของการผลิตแผ่นฟิล์มลดลงไปด้วย ทั้งนี้
    การลดต้นทุนการผลิต โดยวิธีการซื้อกิจการและการร่วมทุนกับกิจการในประเทศทางแถบ
    เอเชียที่มีต้นทุนต่ำ การปรับปรุงกำลังการผลิต และการเน้นผลิตภัณฑ์เฉพาะกลุ่มลูกค้า (niche
    products) ที่มีการใช้เทคโนโลยีสูงอย่างต่อเนื่อง ล้วนแล้วแต่น่าจะเป็นกลยุทธ์ที่สำคัญ
    สำหรับกิจการ

-   การที่อุตสาหกรรมนี้หันมาเน้นตลาดทวีปเอเชียมากขึ้นจะสร้างแรงกดดันใน การแข่งขันมาก
    ขึ้นในอนาคต

-   ความต้องการผลิตภัณฑ์เพื่อใช้ในธุรกิจบรรจุภัณฑ์ อุตสาหกรรม และอุปกรณ์ไฟฟ้า มี
    แนวโน้มที่จะทรงตัวอันเป็นผลจากภาวะเศรษฐกิจชะลอตัว ภาคอุตสาหกรรมได้รับผล
    กระทบรุนแรงและคาดว่าจะมีอัตราการเติบโตติดลบในปีนี้ ธุรกิจบรรจุภัณฑ์คาดว่าจะมี
    การเติบโตเป็นบวกแต่ในอัตราต่ำลง คือร้อยละ 2-4 ดังนั้น การเติบโตของธุรกิจบรรจุภัณฑ์
    อุตสาหกรรม และอุปกรณ์ไฟฟ้า โดยรวมจะยังคงทรงตัวในปีนี้

-   ผู้ผลิตขนาดกลางรายใหม่มีแนวโน้มที่จะมุ่งเพิ่มความหลากหลายของประเภทผลิตภัณฑ์จากผลิตภัณฑ์สินค้าระดับ
    commodity ทั่วๆไปมาเป็นสินค้าเกรดดีที่มีคุณสมบัติเฉพาะ เพื่อ เพิ่มอัตราการทำกำไร

-   ผู้ผลิตรายใหญ่ทั้งหลายมีแนวโน้มที่จะพยายามสร้างพันธมิตรทางธุรกิจหรือเข้าซื้อกิจการรายอื่นเพื่อสร้างการเติบโตของธุรกิจ
    หรือให้มีผลิตภัณฑ์ในตลาดที่หลากหลาย หรือแม้แต่การ
    มีมาตรการในการเพื่อสร้างผลิตภัณฑ์ใหม่ๆด้วยเทคโนโลยีใหม ่ๆ หรือเทคโนโลยีระดับสูง

  4.5 การผลิตผลิตภัณฑ์

4.5.1 การผลิต

  บริษัทมีที่ดิน 2 แห่ง แห่งหนึ่งอยู่เลขที่ 60/24 หมู่ที่ 3 นิคมอุตสาหกรรม
  สยามอีสเทิร์นอินดัสเตรียลพาร์ค จังหวัดระยอง บนพื้นที่ทั้งหมด 28 ไร่ 50.9 ตารางวา
  และแห่งที่สองอยู่ตรงข้ามกับที่ดินเดิม เลขที่ 60/91 หมู่ที่ 3 นิคมอุตสาหกรรมสยามอีสเทิร์น
  อินดัสเตรียลพาร์ค จังหวัดระยอง บนพื้นที่ทั้งหมด 35 ไร่ 2 งาน 54.80 ตารางวา
  สายการผลิตแผ่นฟิล์ม PET ชนิดบาง สายการผลิตแผ่นฟิล์มเคลือบอลูมิเนียม และโรงงาน
  เม็ดพลาสติก ของบริษัทล้วนตั้งอยู่บนที่ดินแห่งแรก ส่วนสายการผลิตแผ่นฟิล์มเคลือบอัดขึ้นรูป
  ซึ่งเริ่มผลิตเชิงพาณิชย์เมื่อเดือนเมษายน 2551 ตั้งอยู่บนที่ดินแห่งที่สอง ในขณะที่โครงการ
  แผ่นฟิล์ม CPP ซึ่งกำลังดำเนินการในปัจจุบันตั้งอยู่บนที่ดินแห่งที่สองในอนาคตโครงการขยาย
  งานต่างๆอาจตั้งอยู่บนที่ดินแห่งนี้เช่นกัน เนื่องจากยังมีเนื้อที่ว่างแม้ว่าจะมีการตั้งสายการผลิต
  แผ่นฟิล์ม CPP แล้วก็ตาม

  4.5.2 กำลังการผลิต

  ในปัจจุบัน บริษัทมีสายการผลิตแผ่นฟิล์ม PET สองสาย แผ่นฟิล์มเคลือบอลูมิเนียมสองสาย
  โรงงานผลิตเม็ดพลาสติกแบบต่อเนื่องหนึ่งสาย โรงงานผลิตเม็ดพลาสติกแบบ Batch หนึ่งสาย
  และสายการผลิตแผ่นฟิล์มเคลือบอัดขึ้นรูปหนึ่งสาย โครงการจัดตั้งสายการผลิตแผ่นฟิล์ม CPP
  โดยกำลังดำเนินการสายการผลิตแผ่นฟิล์ม CPP เคลือบอลูมิเนียมอยุ่ คาดว่า
  จะเริ่มดำเนินงานได้ในไตรมาสที่ 3 ปี 2552-2553 กำลังการผลิต ของกลุ่มโพลีเพล็กซ์
  ทั้งในปัจจุบันและที่คาดการณ์ ณ วันที่ 31 มีนาคม 2552 จะเป็นดังนี้

  ---------------------------------- ----------------- ------------------
                                     กำลังการผลิต        
                                     (ตันต่อปี)           

                                     31 มี.ค. 52        คาดการณ์ ณ 31 มี.ค.
                                                       53

  ก) แผ่นฟิล์ม PET                                        

  อินเดีย                              20,000            51,000

  ไทย*                               48,000            48,000

  ตุรกี                                48,000            58,000

  กำลังการผลิตรวม                      116,000           157,000

  ข) เม็ดพลาสติก PET                                     

  อินเดีย                              20,000            77,600

  ไทย*                               52,500            57,000**

  ตุรกี                                45,500            57,600

  กำลังการผลิตรวม                      118,000           192,200

  ค) แผ่นฟิล์มเคลือบอลูมิเนียม                                

  อินเดีย                              4,800             11,800

  ไทย*                               11,000            11,000

  ตุรกี                                11,000            11,000

  กำลังการผลิตรวม                      26,800            33,800

  ง) แผ่นฟิล์มเคลือบอัดขึ้นรูป                                 

  อินเดีย                                                -

  ไทย*                               9,000             9,000

  ตุรกี                                                  -

  กำลังการผลิตรวม                      9,000             9,000

  จ) แผ่นฟิล์ม BOPP                                       

  อินเดีย                                                35,000

  ไทย                                                  -

  ตุรกี                                                  -

  กำลังการผลิตรวม                                        35,000

  ฉ) แผ่นฟิล์ม BOPP เคลือบอลูมิเนียม                          

  อินเดีย                                                4,500

  ไทย                                                  -

  ตุรกี                                                  -

  กำลังการผลิตรวม                                        4,500

  ช) แผ่นฟิล์ม CPP (แบบเรียบและเคลือบ)                      

  อินเดีย                                                

  ไทย*                                                 15,600

  ตุรกี                                                  

  กำลังการผลิตรวม                                        15,600

                                                       

  ซ) แผ่นฟิล์มเคลือบซิลิโคน                                  

  อินเดีย                              160 ล้านตารางเมตร  160 ล้านตารางเมตร

  ไทย##                                                ##

  ตุรกี                                                  

  กำลังการผลิตรวม                      160 ล้านตารางเมตร  160 ล้านตารางเมตร
  ---------------------------------- ----------------- ------------------

  *กำลังการผลิตของประเทศไทยเป็นไปตามที่ได้รับอนุมัติจาก BOI โดยเป็นปริมาณการผลิตตาม
  มาตรฐานเครื่องจักร ทั้งนี้ ปริมาณการผลิตที่แท้จริงอาจต่ำกว่านี้

  **กำลังการผลิตเม็ดพลาสติกที่ได้รับอนุมัติจาก BOI ได้เพิ่มขึ้นจาก 52,500 ตันต่อปี เป็น
  57,000 ตันต่อปี ณ 19 พ.ค. 52

  #เนื่องจากการที่เคยใช้กำลังการผลิตได้สูง (กว่าร้อยละ 100 ในอดีต) ในที่นี้ จึงกำหนด
  กำลังการผลิตที่สามารถใช้ได้ใหม่สำหรับระยะเวลาตั้งแต่ปีบัญชี 2552-53 เป็นต้นไป

  ##การลงทุนในสายการผลิตแผ่นฟิล์มเคลือบซิลิโคนได้รับการอนุมัติจากคณะกรรมการบริษัทเมื่อเดือนพฤษภาคม
  2552 ที่ตั้งของโรงงานอาจอยู่ในประเทศไทยหรือประเทศตุรกี

  การใช้กำลังการผลิตของสายการผลิตแผ่นฟิล์มเรียบและแผ่นฟิล์มเคลือบในประเทศไทยและประเทศ

  ตุรกี เป็นดังนี้

  []

  []

  4.5.3 วัตถุดิบที่สำคัญในการผลิต

  เม็ดพลาสติก PET

  เม็ดพลาสติก PET (Polyethylene Terephthalate Resin)
  เป็นวัตถุดิบสำคัญในการผลิตแผ่นฟิล์ม PET ตั้งแต่เริ่มดำเนินกิจการเป็นต้นมา
  บริษัทซื้อเม็ดพลาสติก PET ส่วนใหญ่จากผู้จำหน่าย 2
  รายที่ไม่มีความเกี่ยวข้องหรือความสัมพันธ์ใดๆ บริษัทมีความต้องการสั่งซื้อวัตถุดิบจากภายนอก
  ลดลงตั้งแต่ปี 2547/48 หลังจากที่บริษัทเริ่มดำเนินการผลิต โรงงานผลิตเม็ดพลาสติกของตนเอง
  โดยแบ่งเป็น 2 ระยะ (phases)

  Purified Terephthalic Acid (PTA) และ Mono Ethylene Glycol (MEG)

  วัตถุดิบที่สำคัญที่ใช้ในการผลิตเม็ดพลาสติก PET คือ Purified Terephthalic Acid (PTA)
  และ Mono Ethylene Glycol (MEG).
  และเพื่อให้การจัดหาวัตถุดิบเป็นไปอย่างสม่ำเสมอและต่อเนื่อง
  บริษัทจึงได้จัดทำสัญญาซื้อวัตถุดิบกับผู้จำหน่ายวัตถุดิบในประเทศรายหนึ่งสำหรับ PTA
  และอีกรายหนึ่งสำหรับ MEG โดยเป็นสัญญารายปี โดยผู้จำหน่ายทั้ง 2
  รายจะต้องจัดหาวัตถุดิบเต็มตามความต้องการทั้งหมดของบริษัทให้บริษัทตามปริมาณและราคาที่กำหนดไว้ในสัญญาดังกล่าวตลอดอายุของสัญญา

  โซ่มูลค่ากระบวนการผลิตและส่งมอบผลิตภัณฑ์ (Value Chain) ของบริษัทเป็นดังนี้

  []

  4.5.4 ผลกระทบต่อสิ่งแวดล้อม

  เนื่องจากแผ่นฟิล์ม PET และ เม็ดพลาสติก PET โดยทั่วไปเป็นวัสดุที่สามารถนำกลับมาใช้ใหม่ได้

  ดังนั้นกระบวนการผลิตของบริษัทจึงไม่ส่งผลกระทบต่อสิ่งแวดล้อมแต่อย่างใด

  ตั้งแต่เริ่มดำเนินการผลิตเมื่อเดือนมีนาคม 2546 บริษัทไม่เคยมีประวัติกระทำผิดกฎหมาย
  หรือข้อพิพาทเกี่ยวกับสิ่งแวดล้อมที่สำคัญๆแต่อย่างใด บริษัทได้รับการตรวจสอบจากกรม
  โรงงานอุตสาหกรรมอย่างสม่ำเสมอ ซึ่งผลการตรวจสอบสรุปได้ว่า กระบวนการผลิตของบริษัท
  มิได้ก่อให้เกิดมลภาวะ นอกจากนี้ บริษัทยังได้รับการต่ออายุมาตรฐาน ISO 14001:2004
  ด้านการจัดการสิ่งแวดล้อม (Environment Management System) และ ISO 9001:2000
  ด้านระบบบริหารจัดการคุณภาพ เมื่อวันที่ 9 มีนาคม 2550 สำหรับโรงงานผลิตแผ่นฟิล์ม
  ทั้งนี้ได้มีการดำเนินการในลักษณะเดียวกันสำหรับ โรงงานผลิตเม็ดพลาสติกและแผ่นฟิล์มเคลือบ
  อลูมิเนียมด้วย นอกจากนี้ บริษัทยังได้รับใบอนุญาต ด้านสิ่งแวดล้อมสำหรับโรงงานผลิต
  เม็ดพลาสติกอีกด้วย รวมทั้งได้รับ The OHSAS 18001:2007 ด้านระบบการจัดการความ
  ปลอดภัยและสุขภาพในการประกอบวิชาชีพ (Occupational Health and Safety
  Management System) สำหรับผลิตภัณฑ์ทุกประเภทของบริษัท ได้แก่ แผ่นฟิล์ม PET
  เม็ดพลาสติก แผ่นฟิล์มเคลือบอลูมิเนียม และแผ่นฟิล์มอัดชั้นด้วยความร้อน
  ส่วนสายการผลิตแผ่นฟิล์ม เคลือบอัดขึ้นรูป บริษัทได้รับ ISO 9001:2000 และ ISO
  14001:2004 ซึ่งให้การรับรองในเรื่อง ของคุณภาพผลิตภัณฑ์ด้วย